Juan Echanove i Ricardo Gómez inauguren la nova temporada del Gran Teatre de Paterna
05/04/2019

# Juan Echanove i Ricardo Gómez inauguren la nova temporada del Gran Teatre de Paterna

[![Juan Echanove i Ricardo Gómez inauguren la nova temporada del Gran Teatre de Paterna ](/images/noticias/2019/04/cultura-gr.jpg)](/images/noticias/2019/04/cultura-gr.jpg)

05.04.2019

Els actors representaran l'obra Rojo, basada en un episodi de la vida del pintor expressionista Mark Rothko

El Gran Teatre Antonio Ferrandis de Paterna estrena hui, divendres 5 d'abril, nova temporada amb l'obra Rojo, interpretada per Ricardo Gómez i Juan Echanove, i dirigida per aquest últim.

L'obra recrea un episodi real del pintor expressionista Mark Rothko, en el qual s'enfronta al seu major dilema professional i ètic i que serveix d'escenari per a descobrir la visió de l'art, la vida o la mort d'aquest geni del s.xx.

“Amb aquesta obra inaugurem la nova programació del Gran Teatre, que durant els pròxims mesos portarà a Paterna les millors produccions teatrals del panorama nacional” ha assenyalat la regidora de Cultura, Paqui Periche.

La nova temporada inclou també la representació de Burundanga (El final d'una banda) que arribarà al Gran Teatre el 12 d'abril. Una divertida comèdia que porta set temporades consecutives representant-se a Madrid amb un enorme èxit de crítica i públic, interpretada per Eloy Arenas, Ariana Brugera, César Camino, Rebeka Brik i Bart Santana i dirigida per Gabriel Olivares.

Com cada temporada, la regidoria de Cultura mantindrà la seua aposta per les produccions en valencià amb l'obra Separeu-Vós Junts, de la companyia La Dependet, que s'estrenarà el 3 de maig, dirigida per Pepa Miralles i interpretada per Natalia Nadal, Gemma Miralles, Vicent Pastor, Marta Chiner,  
Inés Fernández i Jordi Ballester.

El muntatge teatral Parlar per parlar, inspirat en les històries del llegendari programa de ràdio de la cadena SER, arribarà a Paterna el 24 de maig. Amb textos escrits per alguns dels millors dramaturgs espanyols de l'actualitat, l'obra està interpretada per Julio Cortázar, Ángeles Martín, Samuel Viyuela González, Carolina Yuste i Pepa Zaragoza i dirigida per Fernando Sánchez-Cabezudo.

  
L'espectacle de dansa Mülier, de Joan Santacreu, es representarà el divendres 31 de maig. Es tracta d'una exhibició de dansa sobre xanques interpretat per les ballarines Laia Sorribes, Lara Llávata, Melissa Usina, Esther Latorre, Ana Lola Cosin i Paula Quiles i dirigit per Mamem García, que serveix d'homenatge a totes les dones que han lluitat i continuen lluitant per a mantindre viu el seu jo salvatge.

A més, i tal com ha recordat la regidora Periche, durant els pròxims mesos, els dissabtes al matí es representarà en els diferents barris del municipi l'espectacle musical infantil “Cucú canta tu” de TrebolTeatre.

“Una iniciativa que pretén traure al carrer les funcions que normalment es programen en el Gran Teatre per a acostar la cultura a tots els racons de Paterna”, ha conclòs la regidora.